# Janire Gonzalez Etxabarri

Janire Gonzalez Etxabarri (Zumaia, Gipuzkoa, 2005eko martxoaren 3a) surflari profesionala da. Sariak lortu ditu munduko eta Europako hainbat txapelketatan.
2024ko Udako Olinpiar Jokoetan parte hartu zuen. Espainiako selekzioak hiru ordezkari izan zituen Teahupo'on, hirurak euskal hiritarrak: Janire Gonzalez Etxabarri zumaiarra, Nadia Erostarbe zarauztarra, eta Andy Criere hendaiarra.

## Surf ibilbidea

Zumaiako Itzurun hondartzan hasi zen lagunekin surf egiten, aspertuta baitzeuden, eta zerbait desberdina probatzeko. Lagunek utzi zuten arren, Janire zaletu egin zen. Zarautzen entrenatzen hasi zen Ibon Amatriainekin, modu serioagoan. Entrenatzaileak proposatuta, lehiatzen hasi zen, eta txapelketetan ondo moldatu zen.

## Txapelketa nabarmenenak

Nesken kategorian aritzen da eta 2019an Espainiako txapelduna izan zen Valdoviñon, 2020an Europako jubenilen txapelduna izan zen Portugalen, 2021ean Europako jubenilen txapelduna izan zen berriro Hossegorren kasu horretan, 2022an Europako txapelduna izan zen Marokoko WSLren txapelketan, 2023an Brasilgo Mundialera klasifikatu zen nahiz eta bertan saririk ez lortu eta 2024ean, Puerto Ricoko mundialerako klasifikatzeaz gain, bertan lortutako emaitzengatik, Parisko Olinpiar Jokoetarako sailkatzea lortu du. Olinpiar Joko horiek surflariek Tahitin lehiatuko dira eta Janire González gazteenetako bat da. Espainiako eta Euskal Herriko lehenengo emakume surflarietako bat da joko olinpikoetan, Nadia Erostarbe surflariarekin batera. Beste hainbat txapelketetan ere sariak lortu ditu eta Espainian emakume surflari hoberenen artean lortu du lekua egitea.

### 2024ko Udako Olinpiar Jokoak

Olinpiar Jokoak Parisen badira ere, surf lehiaketa Polinesia Frantsesean, Ozeano Bareko hegoaldean izang zen, Tahiti uharteko hego-mendebaldeko kostaldeko Teahupo'o herrian hasi zen uztailaren 27an, gehienez hamar egun, abuztuaren 8ra arte. Eredu olinpikoari jarraituta gutxienez lau egun behar dira, erronda guztiak egiteko.
2024an Parisko Olinpiar Jokoetan hartu zuen parte lehen aldiz. Bigarren txandan kanporatua izan zen, Andy Criere (Hendaia, 28 urte) ere bai. Nadia Erostarbe zarauztarra, ostera, bosgarren postua lortu zuen.
Espainiako Surf Federazioak 75.000 lizentzia zituen 2024an, baina ez zen Joko horietan baliabide gehien zituena. Tahitiko probarako bere taldearen erdia sailkatu zen arren, ezin izan zuen funtsik inbertitu ere egin hautatzailearen lana ordaintzeko.

## Eragina

Janire hainbat emakumeren inspirazioa izan da eta beregatik, Euskal Herriko surflarien balioa zabaldu da mundu guztira. Gainera, emakumeen ahalmena erakutsi du eta argi utzi du emakumeek ere ahal dutela. Eragin handia lortu duenez, Roxy markak babesten du.

## Erreferentziak

* 1 2 3 (Gaztelaniaz) Camarzana, Aitor. (2024-07-17). «Janire Gonzalez-Etxabarri: "Mi objetivo es demostrar lo que sé hacer y disfrutar al máximo de la experiencia"» Noticias de Gipuzkoa (Noiz kontsultatua: 2024-07-24).
* ↑ «Olinpiar Jokoetan 43 euskal herritarrek parte hartuko dute» Berria 2024-07-24 (Noiz kontsultatua: 2024-07-25).
* 1 2 SA, Baigorri Argitaletxea. (2024-07-21). «Non, noiz eta nola egingo dira surfeko Olinpiadak, eta nor lehiatuko dira?» GARA (Noiz kontsultatua: 2024-07-27).
* 1 2 3 (Gaztelaniaz) Molero, Iván. (2024-07-27). «El surf se va a Teahup’o, la ola asesina con tres apellidos vascos» Diario AS (Noiz kontsultatua: 2024-07-27).
* ↑ «MSN» www.msn.com (Noiz kontsultatua: 2024-07-27).
* 1 2 (Gaztelaniaz) Álvarez, Guille. (2024-08-02). «Nadia Erostarbe hace brillar al surf español en su debut olímpico» El País (Noiz kontsultatua: 2024-08-21).
* ↑ (Gaztelaniaz) N.G. (2024-08-20). «Zarautz homenajea a Nadia Erostarbe» Noticias de Gipuzkoa (Noiz kontsultatua: 2024-08-21).

## Kanpo estekak

* Bideoa: Janire, surfeatzen
* https://www.instagram.com/janiregonzalezetxabarri/
* https://dukesurf.com/?s=janire+gonzalez+etxebarri
* https://www.worldsurfleague.com/athletes/10487/janire-gonzalez-etxabarri
* Datuak: Q127776528